કબૂલ, સાડી સત્તર વાર કબૂલ કે શાંતિનો સંદેશ પ્રસરાવવાનો હેતુ ઉમદા છે, પણ માત્ર ઉમદા હેતુથી કામ બનતું નથી. સ્ટોરીલાઈન અને પટકથા પણ સશક્ત હોવી ઘટે, જેનો અહીં અભાવ છે. ઈમરાન ખાન-કટરીના કૈફવાળી ‘મેરે બ્રધર કી દુલ્હન’, ‘ગુંડે’ તથા સુપરહિટ ‘સુલતાન’ના સર્જક અલી અબ્બાસ ઝફરે સ્ક્રીનપ્લે-ડાયલૉગ્સ કે લૉજિકની ઐસીતૈસી કરીને માત્ર એક જ ચીજ પર ફોકસ કર્યું છેઃ ભાઈ એટલે કે સલમાન ખાનને આર્નોલ્ડ શ્વાર્ઝનેગર તરીકે રજૂ કરવો. ટૂંકમાં, ભાઈની ટાઈગરગીરી પરદા પર ઊભરી આવવી જોઈએ.